05/03/2013 | Administración LocalMunicipal
Ferrol
Urbanismo. Inspección e Disciplina
Notificación a dona Concepción Piñeiro López, Margarita Piñeiro Castro, Miguel A. Parga Piñeiro e posibles membros da comunidade de herdeiros de Piñeiro López non coñecidos por este Concello

Notificación a dona Mercedes Eugenia Olasagasti Urrios, dona Ibtissem Stana Schlichting, don Andrei Iulian Trifu El Fargani e posibles membros da Comunidade de herdeiros de Piñeiro López non coñecidos por este Concello ou dos cales se descoñece o seu enderezo dentro do expediente OE 39/09 CONCEPCIÓN ARENAL 86 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de resolución do expediente de orde de execución a dona Mercedes Eugenia Olasagasti Urrios, dona Ibtissem Stana Schlichting e don Andrei Iulian Trifu El Fargani xa que se intentou a notificación e non se puido realizar e a posibles membros da Comunidade de herdeiros de Piñeiro López non coñecidos por este Concello ou dos cales se descoñece o seu enderezo, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 10.08.2010 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Ordenar aos propietarios do inmoble sito na rúa Concepción Arenal núm.86 a realización das seguintes obras: - Limpeza da totalidade de cascallos, lixo e maleza existentes no interior e no exterior do inmoble e no patio, para garantir unhas condicións mínimas de salubridade. - Baleirado da totalidade da edificación incluíndo os restos de forxados, escaleiras, tabiques etc. Para realizar esta medida será necesario nomear un técnico competente responsable da dirección das actuacións. - Impermeabilización das medianeiras, mediante morteiro impermeabilizante, que garanta a estanquidade dos edificios lindantes. - Repaso e impermeabilización das cabezas duns muros de edificio, para evitar a súa ruína. - Peche dos ocos do inmoble para evitar ó acceso de persoas ó interior do mesmo. - Eliminación de revocos soltos e vexetación na fachada. O prazo estimado para execución das obras de emerxencia é de 5 días a partires da notificación da presente orde de execución. Estímase un orzamento aproximado de 18.000 €. SEGUNDO.- Apercibir aos propietarios que no suposto de que non sexan restablecidas as condicións de seguridade, salubridade, hixiene e ornato do inmoble sito na rúa Concepción Arenal núm.86 nos prazos indicados, e así o acrediten documentalmente, procederase á execución subsidiaria ou á forzosa, mediante a imposición de multas coercitivas de 300 a 6.000 euros, reiterables até lograr a execución das ordenadas actuacións. TERCEIRO.- Advertir aos propietarios que no caso de non executar voluntariamente o ordenado, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento. Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.06.2011) Guillermo Evia Pérez